Perfekte ammunisie vir ’n hongeraanval
JY LEES NOU Perfekte ammunisie vir ’n hongeraanval
Hierdie resep vir gekrummelde hoenderrepies en avokadopeerdoopsous sal selfs die swakste eters laat watertand. Laat jou kinders met die voorbereiding help en maak saam die heerlikste gereg vir middagete, aandete of selfs ’n kinderpartytjie.
Hierdie resep vir gekrummelde hoenderrepies en avokado doopsous sal selfs die swakste eters laat watertand. Laat jou kinders met die voorbereiding help en maak saam die heerlikste gereg vir middagete, aandete of selfs ’n kinderpartytjie.
4 hoenderfilette, in dun repies gesny
4 snye volkoringbrood, verwerk tot fyn krummeltjies
45ml (3T) fyngerasperde Parmesaankaas
15ml (1T) olie
15ml (1T) gedroogde pietersielie
Voorverhit die oond tot by 220 grade C en voer ’n bakplaat uit met aluminiumfoelie. Druk die hoenderrepies droog en geur liggies met sout. Klits die eierwit tot skuimerig.
Meng die broodkrummels, Parmesaankaas, olie en pietersielie en smeer die mengsel egalig op ’n bord. Doop die hoenderrepies in die eierwit en rol dan in die krummelmengsel. Plaas die hoenderrepies op die bakplaat en rooster omtrent sewe minute aan elke kant of tot goudbruin en gaar. Sit voor met ’n avokadopeerdoopsous (sien wenk).
Genoeg vir vyf porsies
Wenk: Maak ’n avokadopeerdoopsous deur tot glad saam te meng: 1 gesnyde ryp avokado, 45ml (3T) vars suurlemoensap, 125g gladde vetvrye maaskaas, sout en ’n bietjie fyngemaalde witpeper.